**Výzva na školiteľa/školiteľku**

**„Školenie pre pool hodnotiteľov NA programov Erasmus+ a Európsky zbor solidarity“**

NIVAM – Národný inštitút vzdelávania a mládeže – hľadá **2 školiteľov/školiteľky na prípravu, realizáciu a vyhodnotenie „Školenia pre pool hodnotiteľov NA programov Erasmus+ a Európsky zbor solidarity“.**

**Ciele školenia sú:**

* Predstaviť programy, politiky a priority EÚ v oblasti mládeže
* Pochopiť základné princípy práce s mládežou na SR a neformálneho vzdelávania
* Porozumieť filozofii, cieľom a základným prvkom Programov a cieľom jednotlivých aktivít v rámci oboch programov EÚ pre mládež
* Posilniť kritické a analytické myslenie účastníkov
* Vedieť posúdiť kvalitu projektovej logiky v žiadosti
* Porozumieť kritériám v jednotlivých častiach posudkov a hodnotené aspekty rozpočtov projektov
* Prispieť k odstráneniu najčastejších nedostatkov v posudkoch
* Vytvoriť priestor pre individuálne aj tímové hodnotenie vybraných projektových žiadostí a podporiť zjednotenie v pohľade na predložené žiadosti
* Oboznámiť sa s procesmi, IT nástrojmi a formulármi posudkov
* Dohodnúť sa na základných pravidlách spolupráce medzi hodnotiteľmi navzájom a NA

**Súčasťou spolupráce budú dve identické vzdelávacie aktivity. Prvá v dátume 26.1.2023-29.1.2023, druhá v dátume 9.-12.2.20233.**

**Cieľová skupina:**

Pôvodní členovia poolu hodnotiteľov (20 osôb), novo-prijatí členovia poolu hodnotiteľov (20 osôb), zástupcovia slovenskej NA (10 osôb)

Každého školenia sa zúčastnia zástupcovia všetkých troch vyššie uvedených skupín v počte približne 25 osôb.

Pracovným jazykom bude slovenčina.

**Profil školiteľa/školiteľky**

Kandidát/ka má mať:

* Znalosti filozofie, cieľov, horizontálnych tém a základných prvkov Programov EÚ Erasmus+ a Európsky zbor solidarity;
* Skúsenosti v oblasti práce s mládežou na SR a neformálneho vzdelávania;
* Znalosti strategických dokumentov týkajúcich sa mládeže na európskej a národnej úrovni;
* Znalosti projektového manažmentu a projektovej logiky
* Skúsenosti vo vzdelávaní v téme analytického a kritického myslenia
* Skúsenosti s hodnotením projektov v rámci programu Erasmus+ alebo iných grantových schém EÚ

**Požiadavky kladené na školiteľa/ku:**

* účasť na osobných/online stretnutiach v rámci školiteľského tímu a koordinátorov projektu;
* metodicky a obsahovo pripraviť, realizovať a vyhodnotiť školiace aktivity;
* vypracovať záverečné správy spolu s online dotazníkmi z oboch školiacich aktivít;
* flexibilita a prispôsobenie sa potrebám účastníkov;

**Odmena pro školiteľa/ku**

V rámci výpočtu finančnej odmeny sú 2 dni určené na prípravu, 1 deň na vyhodnotenie a samotné školenie predstavuje plné 3 pracovné dni.

Hrubá mzda za každý deň je 200 Eur, t. j. 1200 Eur za každý modul školenia x 2.

V tejto sume sú zahrnuté aj cestovné náklady na/ zo školenia, ktoré sa obe uskutočnia v Bratislave.

Ubytovanie a strava sú hradené Národnou agentúrou.

**Vo svojich prihláškach prosím uveďte:**

* Opis predchádzajúcich relevantných skúseností v téme vzdelávacej aktivity
* Opis navrhovanej metodiky implementácie vzdelávacej aktivity
* Opis motivácie školiteľa pre vedenie vzdelávacej aktivity

**Termín na zaslanie prihlášok je do 21.1.2023. Prihlášky zasielajte na e-mail:** **katarina.stasova@iuventa.sk**

**Prihláška na školiteľa/školiteľku**

|  |  |  |  |
| --- | --- | --- | --- |
| Meno a priezvisko |  | Pohlavie | [ ]  Muž [ ]  Žena |
| Telefónne číslo |  | E-mail |  |
|   Uveďte Vašu motiváciu pre vedenie tejto vzdelávacej aktivity.  |
|  |
| Prosím uveďte opis predchádzajúcich relevantných skúseností v téme vzdelávacej aktivity. |
|  |
| Aký relevantný obsah by ste ponúkli pre kvalitný priebeh školenia? Opíšte ako by vyzerala realizácia tohto školenia.  |
|  |

Uzávierka na zasielanie vyplnených prihlášok je **21.1.2023.**